Á þriðja hundrað jarðskjálfta
Fram kemur á vef Veðurstofunnar að á þriðja hundrað jarðskjálftar hafi mælst í skjálftahrinunni sem staðið hefur við Bárðarbungi í norðanverðum Vatnajökli síðan klukkan þrjú í nótt. Stærstu skjálftarnir hafi verið um og yfir þrjú stig og athuganir bendi til þess að um kvikuhreyfingar sé að ræða.
"Þessi hrina er sú öflugusta sem hefur orðið á þessu svæði um árabil. Athuganir gefa til kynna að um kvikuhreyfingar séu að ræða. Aukinn viðbúnaður er á Veðurstofunni vegna þessa og hefur flugmálayfirvöldum verið gert viðvart. Vísindamannaráð almannavarna mun funda um málið síðar í dag," segir ennfremur. Almannavarnir funda nú um málið með jarðvísindamönnum frá Veðurstofunni og Háskóla Íslands.
Eins og fram hefur komið á mbl.is hefur Ríkislögreglustjóri í samráði við lögreglustjórana á Hvolsvelli og Húsavík ákveðið að lýsa yfir óvissustigi vegna jarðhræringanna í Bárðarbungu en það felur í sér aukið eftirlit með atburðarrás sem á síðari stigum gæti leitt til þess að heilsu og öryggi fólks, umhverfis eða byggðar verði ógnað. Um er að ræða hluta af verkferlum í skipulagi almannavarna til að tryggja formleg samskipti og upplýsingagjöf á milli viðbragðsaðila eins og segir í tilkynningu.
Fram kemur á vef Veðurstofunnar að á þriðja hundrað jarðskjálftar hafi mælst í skjálftahrinunni sem staðið hefur við Bárðarbungi í norðanverðum Vatnajökli síðan klukkan þrjú í nótt.
Stærstu skjálftarnir hafi verið um og yfir þrjú stig.
Athuganir bendi til þess að um kvikuhreyfingar sé að ræða.
Eins og fram hefur komið á mbl.is hefur Ríkislögreglustjóri í samráði við lögreglustjórana á Hvolsvelli og Húsavík ákveðið að lýsa yfir óvissustigi vegna jarðhræringanna í Bárðarbungu.